wijlen venoeden die welke de selve wouter daneels houdende was alsoe lange
als lijsbeth leven soude Ende dair nae soe droech jan ouderogge met
twee ande goede mannen dat hue beste conde wae dat die betalinge
gesciede vanden goeden wouters daneels Thoende voirt dat wouter
daneels voirs vermechticht hadde janne ouderogge der goede voirs die
de selve wouter dleven der voirs lijsbetten duende houdende was om die
tot behoef der selver lijsbetten te hantplichten tontvruchten ende toutbladen
als voe de jairlijke rente voirs daen tynden drogen twee goede manen
dat de voirs goede van wegen der voirs lijsbetten ten mynsten drie jair
lang gehanteert waen ende dat de selve lijsbet omtrent paeschen naest
comende een jair lange doot geweest sal zijn Ten eynde van desen seyde
de voirs joncffrouwe nae thoenisse dat zij voe geleydt hadde ende nae
de quijtan sprekende inden jae van xxxix met allen voirleden tmine
ende nae dat de goede lijsbetten in handen gesedt waen die zij ten mynsten
iii jae hantplichten Soe mocht genoech blijcken dat alle de scade die
om der voirs lijftocht borchtocht geleden wae betaelt wae van wouten
voirs ende vanden goeden die lijsbet hanteerde ende mids dien en hadde
arnt dair om gheen scade Hopende dair om ten sloet nae dien dat
dair toe geschiet ende gethoent wae dat de selve arnt gehouden soude
zijn die voirs brieve over te gheven Pntende noch ten uutersten soe wair
de voirs arnt noch ghethoene conste met twee goede mannen dat hij
vanden zijnen enige scade vander voirs bochtocht betaelt hadde zij woude
hem dat oprichten ende betalen Item de voirs arnt thoende met scepen
van hondert dat hij mids der borchtocht voirs inde vroente te loven
gevangen ende gehacht sat ende dat de scade dair af gedroech xlii
gulden Item de scepen van hondert gemaent hoe den scepen brief
uut huen handen comen wae droegen dat zij ten scriven vander stad
van loven de twee van hen op hue selfs cost te loven comen waen
ende aldair zijnde quame zij bijde voirs ptien ind vroente dair arnt
van templours gevangen sat voe de borchtocht voirs want zij hem voe
de voirs borchtocht gehacht sagen soe ghaven sij over uut hen selven den
voirs brief in handen arnts voirs om hem dair mede te moege lossen